
RAPORT DE SPECIALITATE
privind desemnarea reprezentantului Consiliului Local al Municipiului Timișoara în Adunarea Generală a Acționarilor la RETIM ECOLOGIC SERVICE S.A

Având în vedere Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind desemnarea reprezentantului Consiliului Local al Municipiului Timișoara în Adunarea Generală a Acționarilor la RETIM ECOLOGIC SERVICE S.A;
	Având în vedere Actul constitutiv al Societății RETIM ECOLOGIC SERVICE S.A.;
	Având în vedere dispozițiile Legii nr. 31/1990 privind societățile, republicată, cu modificările și completările ulterioare;
Facem următoarele precizări:
Luând în considerare faptul că domnul Vesa Vasile Teodor, desemnat în calitate de reprezentant al Consiliului Local al Municipiului Timișoara în Adunarea Generală a Acționarilor RETIM ECOLOGIC SERVICE S.A., nu mai deține în prezent mandat de consilier local al Municipiului Timișoara, propunem modificarea art. 8 din Actul constitutiv al societății, actualizat la data de 05.02.2021, după cum urmează: "Acționarii societății sunt: Consiliul Local al Municipiului Timişoara cu sediul în Timişoara, bv. C. D. Loga nr. 1, reprezentat legal prin doamna/domnul  ..................... „
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere dipozițiile art. 131 din OUG nr. 57/2019 privind Codul administrativ,  consilierii locali împuterniciţi să reprezinte interesele unităţii administrativ-teritoriale în societăţi, regii autonome de interes local şi alte organisme de cooperare sau parteneriat sunt desemnaţi, prin hotărâre a consiliului local, în condiţiile legii, cu respectarea regimului incompatibilităţilor aplicabil şi a configuraţiei politice de la ultimele alegeri locale.
Având în vedere prevederile legale expuse în prezentul raport, apreciem că Proiectul de hotărâre privind desemnarea reprezentantului Consiliului Local al Municipiului Timișoara în Adunarea Generală a Acționarilor la RETIM ECOLOGIC SERVICE S.A, îndeplinește condițiile pentru a fi supus dezbaterii și aprobării plenului consiliului local. 
   


Director Economic,				                              Consilier BGCMSIP,
  Steliana Stanciu				                                    Violeta Lazăr

